**ZAJEDNICA ŠPORTSKIH UDRUGA**

**GRADA VELIKE GORICE**

**Rakarska 19, 10410 Velika Gorica**

**OIB:93911242629**

Velika Gorica, 12. svibnja 2020. godine

                                                                                           Ur. broj:

Na temelju članka 15. st. 2. Zakona o javnoj nabavi (“Narodne novine” broj 120/16) i  članka 40. stavak 8 Statuta Zajednice športskih udruga grada Velike Gorice (u daljnjem tekstu ZŠUGVG), Izvršni odbor ZŠUGVG donosi

**PRAVILNIK**

**O PROVOĐENJU POSTUPAKA**

**JEDNOSTAVNE NABAVE**

Članak 1.

Ovim pravilnikom uređuje se provođenje postupaka jednostavne nabave roba, usluga  i projektnih natječaja te radova za potrebe ZŠUGVG ,

Članak 2.

(1) Temeljem članka 12. st.1. Zakona o javnoj nabavi jednostavnom nabavom smatraju se postupci nabave predmeta nabave procijenjene vrijednosti:

a) robe i usluga te provedbu projektnih natječaja procijenjene vrijednosti manje od  200.000,00 kn i

b) radova procijenjene vrijednosti manje od 500.000,00 kn

za koje ne postoji obaveza provedbe postupaka javne nabave.

(2) Procijenjena vrijednost nabave temelji se na ukupnoj vrijednosti predmeta  nabave bez poreza na dodanu vrijednost(PDV-a).

Članak 3.

Odredbe ovog Pravilnika moraju se primjenjivati na način kako bi osigurali zakonito,  namjensko, ekonomično i svrhovito trošenje proračunskih sredstava ZŠUGVG.

Prilikom provođenja postupaka jednostavne nabave, ZŠUGVG kao naručitelj obvezan je  u odnosu na sve gospodarske subjekte poštovati načelo slobode kretanja robe,  načelo slobode poslovnog nastanka i načelo slobode pružanja usluga te načela koja  iz toga proizlaze, kao što su načelo tržišnog natjecanja, načelo jednakog tretmana,  načelo zabrane diskriminacije, načelo uzajamnog priznavanja, načelo jednakog  tretmana, načelo razmjernosti i načelo transparentnosti.

Članak 4.

(1) Postupak jednostavne nabave pokreće se ODLUKOM Izvršnog odbora Zajednice za nabavu prema propisanoj Proceduri o nabavi ZŠUGVG sukladno financijskom planu za  predmetnu godinu .

(2) Pripremu i provedbu postupaka jednostavne nabave provode ovlaštene  osobe ZŠUGVG sukladno njihovim obvezama i ovlastima u postupku jednostavne nabave.

(3) O sukobu interesa ovlaštenih predstavnika ZŠUGVG na odgovarajući način  primjenjuju se odredbe Zakona o javnoj nabavi.

Članak 5.

Tijek postupaka jednostavne nabave za potrebe ZŠUGVG u postupcima jednostavne  nabave procijenjene vrijednosti predmeta nabave:

**a)** do 99.999,99 kn za nabavu roba, usluga i projektnih natječaja

**b)** do 149.999,99 kn za nabavu radova

Za postupak odabira ponuditelja dovoljno je prikupiti ponudu jednog (1)  gospodarskog subjekta/ponuditelja.

   Nabava se provodi slanjem ovjerene narudžbenice odabranom ponuditelju.

 Članak 6.

Tijek postupaka jednostavne nabave za potrebe ZŠUGVG u postupcima jednostavne  nabave procijenjene vrijednosti predmeta nabave:

**a)** od 100.000,00 kn do 199.999,99 kn za nabavu roba, usluga i projektnih natječaja i

**b)** od 150.000,00 kn do 499.999,99 kn za nabavu radova

Nabava se provodi slanjem Poziva za dostavu ponuda na adrese najmanje tri(3) gospodarska subjekta/ponuditelja na način koji omogućuje dokazivanje da je isti  zaprimljen od strane gospodarskog subjekta (povratnica/elektronska potvrda o

primitku e-maila) ili objavom Poziva za dostavu ponuda na internetskim stranica  ZŠUGVG.

Iznimno, ovisno o prirodi predmeta nabave i razini tržišnog natjecanja Poziv za  dostavu ponuda može se uputiti samo 1 (jednom) ponuditelju, kao u sljedećim  slučajevima:

* kod odvjetničkih usluga, javnobilježničkih usluga, zdravstvenih usluga, usluga  obrazovanja, konzultantskih usluga,
* kada zbog tehničkih ili umjetničkih razloga povezanih sa zaštitom isključivih prava  ugovor može izvršiti samo određeni gospodarski subjekt,
* kada je to nužno potrebno zbog iznimne žurnosti izazvane događajima koje javni  naručitelj nije mogao predvidjeti (npr. saniranje štete od vremenskih nepogoda, viša  sila i drugi slučajevi iznimne žurnosti), kada je to potrebno zbog dovršenja već  započetih radova, odnosno izvršenja usluga iz osnovnog ugovora.

Članak 7.

U Pozivu za dostavu ponuda, osim opisa predmeta nabave, navode se kriteriji za  odabir najpovoljnije ponude i svi bitni razlozi isključenja i uvjeti sposobnosti  ponuditelja.

Poziv za dostavu ponuda sadrži najmanje sljedeće podatke:

-osnovne podatke o ZŠUGVG

-naziv i opis predmeta nabave

-tehničke specifikacije ako je primjenjivo

-procijenjenu vrijednost nabave

-kriterij za odabir ponude

-uvjete i zahtjeve koje ponuditelji trebaju ispuniti,

-rok za dostavu ponude (datum i vrijeme),

-način dostavljanja ponuda,

-adresu na koju se ponude dostavljaju

-internetsku adresu ili adresu na kojoj se može preuzeti dodatna dokumentacija ako  je potrebno

-kontakt osobu, broj telefona i adresu elektroničke pošte

Članak 8.

Ponuditelj izražava cijenu ponude u kunama. Cijena ponude piše se brojkama.  U cijenu ponude bez poreza na dodanu vrijednost moraju biti uračunati svi troškovi  i popusti.

Članak 9.

(1) Ponude se dostavljaju e-mailom(ako je dopušteno u Pozivu) ili u zatvorenim  omotnicama s naznakom: naziva Naručitelja, naziva ponuditelja, naziva predmeta  nabave, evidencijskog broja nabave i oznake "ne otvaraj".

(2) Ponuditelj može do isteka roka za dostavu ponuda dostaviti izmjenu i/ili dopunu  ponude. Izmjena i/ili dopuna ponude dostavlja se na isti način kao i osnovna ponuda  s obveznom naznakom da se radi o izmjeni i/ili dopuni ponude.

(3) Svaka pravodobno dostavljena ponuda upisuje se u upisnik o zaprimanju ponuda  te dobiva redni broj prema redoslijedu zaprimanja.

(4) Ponuda dostavljena nakon isteka roka za dostavu ponuda ne upisuje se u upisnik  o zaprimanju ponuda, ali se evidentira kod naručitelja kao zakašnjela ponuda,  obilježava se kao zakašnjela te neotvorena vraća pošiljatelju bez odgode.

Članak 10.

Odabir najpovoljnije ponude vrši se prema kriterijima navedenim u Pozivu na dostavu  ponuda.

Kriterij za odabir ponuda je najniža cijena ili ekonomski najpovoljnija ponuda.  Pregled i ocjenu ponuda vrše najmanje dva (2) ovlaštena predstavnika ZŠUGVG.  Temeljem obavljenog pregleda i ocjene ponuda ovlašteni predstavnici ZŠUGVG  sastavljaju Zapisnik o pregledu i ocjeni ponuda.

Za odabir najpovoljnije ponude dovoljna je jedna (1) pristigla ponuda koja  zadovoljava sve odredbe Poziva za dostavu ponuda.

Članak 11.

Temeljem Zapisnika o pregledu i ocjeni ponuda te prijedloga ovlaštenih osoba ZŠUGVG, Izvršni odbor ZŠUGVG donosi Odluku o odabiru najpovoljnije ponude.

Članak 12.

Nakon odabira najpovoljnije ponude, potpisuje se ugovor s odabranim  ponuditeljem ili izdaje narudžbenica koja sadrži sve bitne elemente ugovora.  Ugovor o nabavi mora biti u skladu s uvjetima određenima u Pozivu za dostavu  ponuda i odabranom ponudom.

Članak 13.

Ovaj Pravilnik stupa na snagu s danom donošenja, čime se stavlja van snage „Pravilnik  o provođenju postupaka javne nabave“ ur. br. \_\_\_\_\_\_\_\_, od 12. 5. 2020. godine.

    PREDSJEDNIK   ZŠUGVG

           Goran Kovačić, v.r.